






EELNÕU

NARVA  LINNAVALITSUS

MÄÄRUS

Narva                                                                                                              ………..2008 nr…….

Narva linna välisrahastusega projektide andmekogu asutamine ja selle põhimääruse kinnitamine
Määrus kehtestatakse Narva Linnavolikogu 17. mai 2000.a määrusega nr 23/14 kinnitatud “Narva linna andmekogude asutamise ja pidamise korra”  punkti 8 alusel
1. peatükk

ÜLDSÄTTED

§ 1. Andmekogu eesmärk ja nimi 

(1) Narva linna välisrahastusega projektide andmekogu (edaspidi andmekogu) on piiratud kasutusega andmekogu, mille asutamise ja kasutusele võtmise eesmärgiks on informatsiooni kogumine ja süstematiseerimine välisrahastusega projektide kohta ning statistilise ülevaate esitamine.

(2) Andmekogu ametlik nimi on Narva linna välisrahastusega projektide andmebaas.
§ 2. Andmekogu pidamise põhimõtted
(1) Andmekogut peetakse vastavalt Avaliku teabe seaduse, muude EV õigusaktide ning käesoleva põhimääruse sätetele.
(2) Andmekogut peetakse elektrooniliselt infotehnoloogilise andmebaasina narva linna veebiseerveril. Andmeid töödeldakse andmekogu pidamiseks välja töötatud veebipõhise tarkvaraga.

(3) Andmekogu on avalik andmekogu, juurdepääs sellele teostatatakse Interneti abil. Andmekogu kodulehekülje aadress on http://projektid.narva.ee
2. peatükk

ANDMEKOGU OMANIK JA ORGANISATSIOON 

§ 3. Omanik ja asutaja
(1) Andmekogu omanik on Narva linn.

(2) Andmekogu asutaja on Narva linnavalitsus.

§ 4. Vastutav töötleja
(1) Andmekogu vastutava töötleja õiguste teostaja (edaspidi vastutav töötleja) on Narva Linna Arenduse ja Ökonoomika Amet. 
(2) Vastutav töötleja Andmekogu pidamisel:

1) vastutab Andmekogu pidamise seaduslikkuse eest;

2) korraldab Andmekogu pidamist reguleerivate õigusaktide eelnõude ning Andmekogu pidamiseks vajalike dokumentatsiooni koostamist ja kehtestamist;

3) korraldab ja juhib Andmekogu pidamist;

4) määrab volitatud töötleja ülesanded, õigused ning kohustused;

5) lahendab Andmekogu pidamisel tekkinud probleeme;

6) teostab muid seadustest, teistest õigusaktidest ning põhimäärustest tulenevaid ülesandeid.

§ 5. Volitatud töötleja 

Andmekogu volitatud töötleja õiguste teostaja (edaspidi administraator) on Narva Linna Arenduse ja Ökonoomika Ameti poolt määratud vastutav isik.

(1) Administraatori kohustused Andmekogu pidamisel on: 
1) luua Andmebaasi kasutajaid ja anda igale kasutajale kasutajanimi ja salasõna; 

2) sisestada andmed Narva Linna Arenduse ja Ökonoomika Ameti projektide kohta; 
3) kontrollida punktides Andmekoguandmete esitaja poolt määratud vastutavate isikute poolt sisestatud informatsiooni;

4) kinnitada vastutavate isikute poolt lisatud informatsiooni, juhul kui kõik andmed on õiged;

5) sulgeda juurdepääs isikutele, kelle Juhatajad informeerisid nende vabastamist ametist;

6) mitte üle anda andmebaasi juurdepääsu salasõnu kolmandatele isikutele;

7) täita vastutava töötleja korraldusi Andmekogu pidamisel;

8) teostada muid seadustest, teistest õigusaktidest ning põhimäärusest tulenevaid ülesandeid.

(2) Administraatori õigused Andmekogu pidamisel on: 

1) nõuda Andmekoguandmete esitaja poolt määratud vastutavate isikute käest vastava informatsiooni parandamist või lisamist 5 (viie) tööpäeva jooksul, kui informatsioon on sisestatud valesti või mittetäielikus mahus;

2) paluda Narva Linnakantselei Infotehnoloogiateenistust perioodiliselt luua ja esitada andmebaasi arhiveeritud koopiad, et tagada võimalust informatsiooni taastada.
§ 6. Andmekoguandmete esitaja

(1) Andmekoguandmete esitaja on iga Narva linna ametiasutus ja hallatav asutus.
(2) Andmekoguandmete esitaja:

1) määrab vastutava(d) isiku(d) andmekoguandmete esitamiseks ning tagab andmete ja andmeuuenduste sisestamise ning edastamise andemkogusse;
2) esitab andmekoguandmete esitamiseks määratud vastutava(te) isiku(te) nimed ja kontaktandmed Narva Linna Arenduse ja Ökonoomika Ameti mitte hiljem kui 20 (kakskümmend) tööpäeva jooksul pärast käesoleva põhimääruse kinnitava õigusakti jõustumist. Juhul, kui vastutav isik on vabastatud ametist, siis peab informeerima sellest 10 (kümme) päeva jooksul Narva Linna Arenduse ja Ökonoomika Ametit ja määrama teise vastutava isiku.
§ 7. Andmekoguandmete esitaja poolt määratud vastutav isik
Andmekoguandmete esitaja poolt määratud vastutav isik (edaspidi kasutaja) on Narva linna ametiasutuse või hallatava asutuse poolt määratud vastutav isik.

(1) Kasutaja kohustused Andmekogu pidamisel on: 
1) sisestada andmed nende asutustes olevate projektide kohta;

2) sisestada andmeid projekti kohta Andmekogusse kohe, kui on teada informatsioon, mis on kohutuslik Andmekogu vormi täitmiseks;

3) lisada või parandada vastavat informatsiooni projektide kohta 5 (viie) tööpäeva jooksul pärast nõudmise saatmist administraatorilt; 

4) muuta vastavad andmed projekti kohta 5 (viie) tööpäeva jooksul pärast projekti seisundi üleminekut muusse staadiumisse;

5) pidada saladuses andmebaasi juurdepääsu salasõna ning tema kaotamise korral viivitamatult informeerida sellest administraatorit. 

(2) Kasutaja õigused Andmekogu pidamisel on: 

1) pöörduda administraatori poole, et saada/muuta kasutajanime ja salasõna;

2) kasutada kasutusjuhendit andmete sisestamiseks, mis asub Andmekogu koduleheküljel;

3) saada administraatori käest konsultatsiooni Andmekogu kasutamise kohta.

§ 8. Tehniline tugi
Narva Linnakantselei Infotehnoloogiateenistus vastutab Andmekogu tarkvara ja andmefaili majutamise eest Narva linna veebiserveril vastavalt tarkvara väljatöötamise etappil kooskõlastatud tehnilistele nõudmistele.

3. peatükk
ANDMEKOGU ÜLESEHITUS JA ANDMED
§ 7. Andmekogu ülesehitus
(1) Andmekogu andmefail on digitaalsel andmekandjal, kuhu sisestatakse kõik Andmekogusse kantavad andmed.

(2) Andmekogu sisaldab andmeid, mis ei ole avalikud. Neid andmeid kasutavad volitatud töötleja ja andmekoguandmete esitajad oma tööülesannete täitmiseks.
§ 8. Andmekogu andmed
(1) Narva Linnavalitsuse ametiasutuste ja hallatavate asutuste välisrahastusega projektitaotluste ja projektide kohta sisestatakse Andmekogusse:

1) Projekti seisund

a) ettevalmistamisel

b) esitatud

c) elluviimisel

d) elluviidud 

e) ei saanud toetust

2) Põhjus (kui on valitud «ei saanud toetust»)

3) Toetuslepingu nr. (kui on valitud «elluviimisel» või «elluviidud»)

4) Projekti nimi 

5) Projekti mõju piirkond
6) Projekti valdkond
7) Projekti peamine sihtgrupp
8) Seos arengukavadega
9) Projekti seos teiste projektidega 

10) Projekti eesmärgid
11) Projekti tegevused 

12) Projekti tulemused/väljundid 

13) Projekti muu vajalik info (kui on olemas)
14) Projekti algus 

15) Projekti lõpp
16) Projekti üldmaksumus
17) Projekti omafinantseerimine Narva linna poolt
18) Projekti omafinantseerimise tagamise otsuse tüüp

19) Projekti omafinantseerimise tagamise otsuse nr.

20) Projekti taotleja 

21) Projekti partnerite andmed (kuni 10 partnerini, kui on olemas)
a) nimi/nimetus
b) kontakt

c) kaasfinantseerimine
22) Projektijuhi nimi
23) Projektijuhi e-mail 

24) Projektijuhi telefon, aadress

25) Vastutav allüksus Narva linna poolt 

26) Kontaktisiku nimi 

27) Kontaktisiku e-mail 

28) Kontaktisiku telefon, aadress
29) Märkused (kui on olemas)

(2) Andmeid, mis ei ole avalikud:
1) Põhjus (kui Projekti seisund on «ei saanud toetust»)

2) Toetuslepingu nr. (kui on Projekti seisund «elluviimisel» või «elluviidud»)

3) Projekti üldmaksumus
4) Projekti omafinantseerimine Narva linna poolt
5) Projekti omafinantseerimise tagamise otsuse tüüp

6) Projekti omafinantseerimise tagamise otsuse nr.

7) Projekti taotleja 

8) Projekti partnerite andmed (kuni 10 partnerini, kui on olemas)
a) nimi/nimetus
b) kontakt

c) kaasfinantseerimine
9) Projektijuhi nimi
10) Projektijuhi e-mail 

11) Projektijuhi telefon, aadress

§ 9. Andmekogu pidamist ja järelevalve teostamist abistavad andmed

(1) Andmekogu pidamist ja järelevalve teostamist abistavad andmed on:

1) Andmete lisamise kuupäev
2) Andmete uuendamise kuupäev
3) Andmete esitaja
4) Andmete esitaja allüksus
5) Vanade andmete versioonid
4. peatükk

ANDMEKOGU ANDMETELE JUURDEPÄÄS
§ 16. Andmekogust andmete väljastamise kord 
(1) Andmekogus sisalduvaid andmeid saavad kasutada linna ametnikud neile seadustega pandud ülesannete täitmiseks.

(2) Paragrahvi 8 lõikes 2 nimetatud andmetele juurdepääsu kolmandale isikutele võimaldamiseks ja nendest väljavõtete tegemise tingimusteks on: 

1) andmete saamine on vajalik andmete väljastamist taotlevale isikule seaduse või välislepinguga pandud ülesannete täitmiseks;

2) isik taotleb tema enda kohta käivatest andmetest väljavõtte tegemist.

(3) Andmekogust andmete saamiseks esitatakse Andmekogu vastutavale töötlejale avaldus, kus on märgitud taotleja nimi, kontaktandmed, päringu objekt, soovitud andmed ja nende kasutamise otstarve.

(4) Soovitud andmed väljastatakse juhul kui andmete kasutamise otstarve on põhjendatud.

§ 18. Ebaõigetest andmetest teatamise ja parandamise kord
(1) Andmekogusse kantud ebaõigete andmete avastamisel on kohaliku omavalitsuse ametnikud ja teised Narva Linnavalitsuse loal Andmekogu kasutusõigust omavad isikud kohustatud viivitamatult teatama ebaõigetest andmetest Andmekogu volitatud töötlejale.

§ 19. Juurdepääsuõiguste haldamine

(1) Juurdepääs Andmekogusse kantud andmetele on kaitstud kasutajanime ja parooliga.

(2) Juurdepääs Andmekogule tagatakse taotluse esitamisega Narva Linna Arenduse ja Ökonoomika Ameti direktorile.

(3) Andmekogu vastutav töötleja võib omal algatusel koheselt isiku juurdepääsu sulgeda Andmekogu andmetele, kui esineb vähemalt üks järgmistest põhjustest:

1) Andmekogule juurdepääsuõigust omav isik on korduvalt rikkunud andmete töötlemise korda või on korduvalt tahtlikult kandnud Andmekogusse valesid andmeid;

2) Andmekogusse juurdepääsuõigust omav isik on võimaldanud oma juurdepääsuõigust kasutada teisel isikul või kasutanud andmeid mittesihipäraselt.

§ 20. Andmekoguandmete säilitamine

(1) Andmekogu vastutav töötleja korraldab perioodilise turvakoopia tegemise ja säilitamise. 

(2) Andmekogu andmetest tehakse arhiivikoopia vähemalt üks kord aastas ja säilitatakse alaliselt.

5. peatükk
LÕPPSÄTTED
§ 21. Andmekogu järelevalve pidamise üle

(1) Andmekogu pidamise üle teostab järelevalvet Narva Linnakantselei Infotehnoloogiateenistus ja andmekaitse järelevalveasutus. 

(2) Järelevalve teostajal on õigus tutvuda Andmekogusse kantud andmetega ning saada teavet andmete Andmekogust väljastamise ja kasutamise kohta. 

(3) Andmekogu pidamisel tekkinud puuduste ilmnemisel on volitatud töötleja kohustatud lahendama järelevalve korras kaebusi Andmekogu pidamise ja andmete töötlemise ning kasutamise kohta. 

§ 22. Andmekogu pidamise ja finantseerimise ja likvideerimise kord 

(1) Andmekogu asutamist ja pidamist finantseeritakse linnaeelarvest.

(2) Andmekogu likvideerimise otsustab andmekogu asutaja.

(3) Andmekogu likvideerimine toimub seaduses ettenähtud korras.

§ 23.  Määruse jõustumine
(1) Käesoleva määruse kinnitamisega tunnistatakse kehtetuks 31.03.2004.a. Narva Linnavalitsuse määrus nr. 254.

(2) Määrus jõustub seadusega ettenähtud korras.
Tarmo Tammiste

Linnapea                                                                           Ants Liimets

                                                                                          Linnasekretär
